Odbrana Cambridge Springs

**Odbrana Cambridge Springs** (rjeđi naziv: **Pillsburyjeva varijanta**) jeste varijanta Odbijenog daminog gambita, a počinje potezima:
:**1. d4 d5**
:**2. c4 e6**
:**3. Sc3 Sf6**
:**4. Lg5 Sbd7**
:**5. Sf3 c6**
:**6. e3 Da5**.

Crni se oslobađa veze na dijagonali h4–d8 i sam svezuje skakača na c3 (iskorištavajući odsutnost bijelog crnopoljca sa daminog krila). Ako crni kasnije odigra dxc4, može doći do prijetnji lovcu na g5. Uočite da se potezom 5. cxd5 ne može osvojiti pješak zbog Slonovske zamke. Glavna varijanta nastavlja se potezima 7. Sd2 Lb4 s prijetnjom ...Se4 i pritiska po dijagonali a5–e1.

## Pozadina 
Prva zabilježena upotreba ove odbrane bila je 1892. od strane Emanuela Laskera. Ime je izvedeno iz turnira održanog 1904. u Cambridge Springsu (Pennsylvania), na kojem je ova odbrana igrana nekoliko puta. Među one koji su igrali ovo otvaranje spadaju Efim Bogoljubov, Vasilij Smislov i Gari Kasparov.

Ova varijanta ostala je popularna među amaterima zato što ima nekoliko zamki koje bijeli mora izbjeći. Naprimjer, 7. Sd2 Lb4 8. Dc2 0-0 9. Ld3?? dxc4! (prijeteći ...Dxg5) 10. Lxf6 cxd3! (međupotez) 11. Dxd3 Sxf6 i crni je osvojio figuru.

## Nastavci 
Bijeli ima nekoliko opcija u 7. potezu:
* 7. Sd2 (glavna varijanta) trenutno oslobađa svezanog skakača na c3 i brani e4; odgovor na 7...Lb4 je 8. Dc2, čime se brani skakač na c3 i pokriva e4
* 7. cxd5 izbjegava komplikacije raščišćavajući situaciju u centru; najjači potez crnog je ponovno uzimanje (7...Sxd5), čime se nastavlja napad na c3
* 7. Lxf6 izbjegava taktiku, koja uključuje otkrivene napade na lovca na g5.

## Reprezentativne partije 
* Capablanca - Aljehin, Buenos Aires, SP 1927:
:**1.d4 d5 2.c4 e6 3.Sc3 Sf6 4.Lg5 Sbd7 5.e3 c6 6.Sf3 Da5 7.Sd2 Lb4 8.Dc2 dxc4 9.Lxf6 Sxf6 10.Sxc4 Dc7 11.a3 Le7 12.Le2 0-0 13.0-0 Ld7 14.b4 b6 15.Lf3 Tac8 16.Tfd1 Tfd8 17.Tac1 Le8 18.g3 Sd5 19.Sb2 Db8 20.Sd3 Lg5 21.Tb1 Db7 22.e4 Sxc3 23.Dxc3 De7 24.h4 Lh6 25.Se5 g6 26.Sg4 Lg7 27.e5 h5 28.Se3 c5 29.bxc5 bxc5 30.d5 exd5 31.Sxd5 De6 32.Sf6+ Lxf6 33.exf6 Txd1+ 34.Txd1 Lc6 35.Te1 Df5 36.Te3 c4 37.a4 a5 38.Lg2 Lxg2 39.Kxg2 Dd5+ 40.Kh2 Df5 41.Tf3 Dc5 42.Tf4 Kh7 43.Td4 Dc6 44.Dxa5 c3 45.Da7 Kg8 46.De7 Db6 47.Dd7 Dc5 48.Te4 Dxf2+ 49.Kh3 Df1+ 50.Kh2 Df2+ 51.Kh3 Tf8 52.Dc6 Df1+ 53.Kh2 Df2+ 54.Kh3 Df1+ 55.Kh2 Kh7 56.Dc4 Df2+ 57.Kh3 Dg1 58.Te2 Df1+ 59.Kh2 Dxf6 60.a5 Td8 61.a6 Df1 62.De4 Td2 63.Txd2 cxd2 64.a7 d1=D 65.a8=D Dg1+ 66.Kh3 Ddf1+ 0–1** (67.Dg2 Dh1#)

* Geljfand - Carlsen, London, Turnir kandidata 2013:
:**1.d4 Sf6 2.c4 e6 3.Sf3 d5 4.Sc3 Sbd7 5.Lg5 c6 6.e3 Da5 7.cxd5 Sxd5 8.Tc1 Sxc3 9.bxc3 La3 10.Tc2 b6 11.Ld3 La6 12.0-0 Lxd3 13.Dxd3 0-0 14.e4 Tfe8 15.e5 h6 16.Lh4 c5 17.Sd2 cxd4 18.cxd4 Tac8 19.Sc4 Db5 20.f4 Tc7 21.Dxa3 Txc4 22.Txc4 Dxc4 23.Lf2 Dc7 24.Tc1 Db7 25.Dd6 Sf8 26.g3 Tc8 27.Txc8 Dxc8 28.d5 exd5 29.Dxd5 g6 30.Kg2 Se6 31.Df3 Kg7 32.a3 h5 33.h4 Dc2 34.Db7 Da4 35.Df3 b5 36.f5 gxf5 37.Dxf5 Dxa3 38.Dxh5 a5 39.Dg4+ Kf8 40.h5 Dc1 41.De4 b4 42.Le3 Dc7 43.Da8+ Kg7 44.h6+ Kh7 45.De4+ Kg8 46.Da8+ Dd8 47.Dxd8+ Sxd8 48.Kf3 a4 49.Ke4 Sc6 50.Lc1 Sa5 51.Ld2 b3 52.Kd3 Sc4 53.Lc3 a3 54.g4 Kh7 55.g5 Kg6 56.Ld4 b2 57.Kc2 Sd2 0–1**

## Reference 
**Bibliografija**

*Hooper, David i Kenneth Whyld, "Cambridge Springs Defence", *The Oxford Companion to Chess*, Štamparija Univerziteta u Oxfordu, 1992, str. 66.

## Dodatna literatura 
*
*

## Vanjski linkovi 
* Cambridge Springs Defense
* 4 Annotated World Championship Games in the Cambridge Springs 

Kategorija:1892. u šahu
Kategorija:1904. u šahu